**BURMESE**

**KCPS အထက်တန်းကျောင်း မိသားစုများအားလုံးသို့ အီးမေးလ်ပို့ခြင်း-**

ပို့ရန် ရက်စွဲ- မေလ ၁၂ ရက်နေ့

လေးစားအပ်ပါသော မိသားစုများ၊

မေလတွင် ကျွန်ုပ်တို့သည် ပြည့်စုံစွာလှပသော နွေဦးကို ကြိုဆိုရင်း ကျွန်ုပ်တို့ KCPS ကျောင်းသားများ၏ ထူးခြားသော အောင်မြင်မှုများကို ချီးမွမ်းဂုဏ်ပြုနိုင်ကြပါပြီ။ ၂၀၂၃ အတန်း၏ စွမ်းဆောင်အောင်မြင်မှုများအတွက် ကျွန်ုပ်တို့အနေဖြင့် မကြုံစဖူး ထူးထူးကဲကဲ ဂုဏ်ယူနေပြီး ဘွဲ့နှင်းသဘင်စင်မြင့်ထက်တွင် ကျောင်းသားတစ်ဦးချင်း ဖြတ်လျှောက်သွားသည်ကို တွေ့မြင်လိုလှပြီဖြစ်ပါသည်။ ဤဘဝမှတ်တိုင်သည် ကျွန်ုပ်တို့ အလွန်ပင် အလေးအနက် ထားသည့် ဖြစ်စဉ်တစ်ခုဖြစ်သည့်အတွက် သင့်ကျောင်းသား၏ ကြီးမားသော မှတ်တိိုင်စိုက်ထူမှုကို ချီးမွမ်းဂုဏ်ပြုရန် သင် ပြင်ဆင်နေစဉ်တွင် ကျွန်ုပ်တို့က ဤအကြောင်းကြားစာကို ပေးပို့ရခြင်းဖြစ်ပါသည်။

**ဘွဲ့နှင်းသဘင်များကို မည်သည့်အချိန်၊ မည်သည့်နေရာတွင် ကျင်းပပါမည်လဲ။**

မေလ ၁၅ ရက် တနင်္လာနေ့၊ Manual Career and Tech Center (1215 E. Truman Road)-

* Middle College ၊ ညနေ ၅ နာရီ။

မေလ ၁၆ ရက် အင်္ဂါနေ့၊ UMKC Swinney Recreation Center (5030 Holmes Street)-

* Paseo ၊ ညနေ ၄ နာရီ။
* Lincoln Prep ၊ ညနေ ၇ နာရီ။

မေလ ၁၇ ရက် ဗုဒ္ဓဟူးနေ့၊ UMKC Swinney Recreation Center (5030 Holmes Street)-

* Southeast ၊ ညနေ ၄ နာရီ။
* East ၊ ညနေ ၇ နာရီ။

မေလ ၁၈ ရက် ကြာသပတေးနေ့၊ UMKC Swinney Recreation Center (5030 Holmes Street)-

* Central High ၊ ညနေ ၄ နာရီ။
* Northeast ၊ ညနေ ၇ နာရီ။

**ကျွန်ုပ်၏ကလေးသည် ဘွဲ့ယူသည့်နေ့တွင် အဘယ်ကြောင့် ဘွဲ့ယူအစမ်းလေ့ကျင့်မှုကို တက်ရောက်ရပါသလဲ။**

စီနီယာတန်းများအနေဖြင့် ဘွဲ့နှင်းသဘင်ကျင်းပမည့်နေရာ၊ အစီအစဉ် အချိန်ဇယားတို့နှင့် ရင်းနှီးစေပြီး ဘွဲ့နှင်းသဘင်လက်မှတ်များကို လေ့ကျင့်နေစဉ်အတွင်း ၎င်းတို့၏ စီနီယာ ကမကထပြုသူများထံမှ ရယူနိုင်သည်။

**ကျွန်ုပ် အချိန်မည်မျှ စောစော လာရောက်နိုင်ပါသလဲ။**

စီစဉ်သတ်မှတ်ထားသည့် ဘွဲ့နှင်းသဘင်အချိန်မတိုင်မီ တစ် (၁) နာရီအလိုကပင် တံခါးများကို ဖွင့်လှစ်ထားပါမည်။ အခမ်းအနားအစတွင် နိုင်ငံတော်သီချင်း ပြီးဆုံးသည်အထိ ဝင်ပေါက်များကို ယာယီပိတ်ထားပါမည်။ သင့်ထိုင်ခုံနေရာရှာရန်အတွက် ကျေးဇူးပြု၍ အချိန်မီရောက်ရှိရန် စီစဉ်ပါ၊ သို့မဟုတ် နိုင်ငံတော်သီချင်း ပြီးဆုံးသည်အထိ ခေတ္တစောင့်ရန် ပြင်ဆင်ထားပါ။

**ဘွဲ့နှင်းသဘင်လက်မှတ်ကို မည်သူတို့ လိုအပ်ပါသလဲ။**

ထိုင်ခုံလိုအပ်သည့် ဧည့်သည်များအားလုံးနှင့် အသက် ၃ နှစ်နှင့်အထက် ကလေးများအတွက် ဘွဲ့နှင်းသဘင်လက်မှတ် ပေးဆောင်ရန် လိုအပ်ပါသည်။ ကျွန်ုပ်တို့မိသားစုများအတွက် သာတူညီမျှအရှိဆုံးသော စနစ်ဖြစ်ကြောင်း သေချာစေရန် စီနီယာကျောင်းသားတစ်ဦးလျှင် စုစုပေါင်း လက်မှတ် ရှစ် (၈) စောင်စီ ရရှိပါမည်။ မတက်ရောက်နိုင်သည့် မိတ်ဆွေများနှင့် မိသားစုများအား [www.kcpublicschools.org/live](http://www.kcpublicschools.org/live) တွင် အခမ်းအနား တိုက်ရိုက်ထုတ်လွှင့်မှုကို ကြည့်ရှုရန် ဖိတ်ကြားအပ်ပါသည်။

**ကျောင်းပရဝုဏ်ထဲတွင် မည်သည်ကို ခွင့်မပြုပါသလဲ။**

UMKC ၏ ပရဝုဏ်ထဲတွင် ခွင့်မပြုသည့် သို့မဟုတ် သိမ်းဆည်းမထားသည့် အချို့သော ပစ္စည်းများ။ အောက်ပါပစ္စည်းများကို ခွင့်မပြုပါ၊ အခမ်းအနားသို့ မဝင်ရောက်မီ ဧည့်သည်များအား ယင်းပစ္စည်းများကို ၎င်းတို့၏ယာဉ်ပေါ်သို့ ပြန်ပို့ရန် ညွှန်ကြားပါမည်-

* ပန်းများ
* ပိုစတာများ
* အသံဆူညံအောင်လုပ်သည့် ကိရိယာများ
* ပူဖောင်းများ
* လက်ဆောင်အိတ်များ သို့မဟုတ် လက်ဆောင်များ
* မူးယစ်ဆေးဝါးများ
* အာရုံထွေပြားစေသည့် ပစ္စည်းများ

UMKC မြေရာအဆောက်အအုံတွင်သော်လည်းကောင်း၊ UMKC မြေရာအဆောက်အအုံတွင် ရပ်နားထားသည့် သင်၏ကိုယ်ပိုင်ယာဉ်ထဲတွင်သော်လည်းကောင်း သေနတ်များ သို့မဟုတ် အခြားသော လက်နက်များကို ခွင့်မပြုပါ။ မည်သည့်လက်နက်အမျိုးအစားမဆို လက်ဝယ်တွေ့ရှိသူ မည်သူမဆိုအား လုံခြုံရေးမှ ကျောင်းပရဝုဏ်ပြင်ပသို့ ချက်ချင်း စောင့်ကြပ်ထုတ်ပယ်သွားမည်ဖြစ်ပြီး ဘွဲ့နှင်းသဘင်အတွင်းသို့ ပြန်လည်ဝင်ရောက်ခွင့် ပြုမည်မဟုတ်ပါ။ ကျောင်းပရဝုဏ်အတွင်းတွင် ဖုံးကွယ်ပြီး သယ်ဆောင်ခြင်း လုံးဝ မရှိစေရပါ။

**မည်သည့်နေရာတွင် ယာဉ်ရပ်နားရပါမလဲ။**

အခမဲ့ ယာဉ်ရပ်နားခြင်းကို 5005 Oak St., Kansas City, MO 64110 ရှိ Cherry Street ယာဉ်ရပ်နားရာနေရာတွင် ရရှိနိုင်ပါသည်။ အနီးအပါးရှိ Swinney Recreation Center သို့ Durwood Soccer Stadium ကိုဖြတ်၍ အရှေ့ဘက် တစ် (၁) ဘလော့ခ်စာခန့် လမ်းလျှောက်လာရန် သင့်အတွက် အချိန်လုံလောက်အောင် စီစဉ်ပါ။ သင့်ကို လက်မှတ်ဖြတ်သွားခြင်း မခံရစေရန် ကျောင်းပရဝုဏ်အတွင်းနှင့် မြို့ထဲ လမ်းများပေါ်ရှိ ယာဉ်ရပ်နားရာဆိုင်းဘုတ်များကို သတိပြုပါ။ KCPS သည် မည်သည့် ယာဉ်ရပ်နားခြင်း အထောက်အထားများ (parking citations) အတွက်မျှ တာဝန်မရှိပါ။ (ယာဉ်ရပ်နားရာနေရာ၏ မြေပုံ ပူးတွဲပါရှိသည်)

**ကျွန်ုပ်အနေဖြင့် လူကိုယ်တိုင် မတက်ရောက်နိုင်ပါက မည်သို့ ဖြစ်ပါမည်လဲ။**

KCPS က ကျွန်ုပ်တို့၏ ဘွဲ့နှင်းသဘင်များအားလုံးကို [www.kcpublicschools.org/live](http://www.kcpublicschools.org/live) တွင် တိုက်ရိုက်ထုတ်လွှင့်ပါမည်။

**အခမ်းအနား သတိပေးချက်များ**

အခမ်းအနားပြုလုပ်နေစဉ် ဧည့်သည်များအနေဖြင့် ဘွဲ့ယူသူများအား ဓာတ်ပုံများရိုက်ရန် သို့မဟုတ် မှတ်တမ်းတင်ရန် ၎င်းတို့၏ထိုင်ခုံများမှ မထကြပါရန် သတိပေးထားပါသည်။ ကျွန်ုပ်တို့၏ ပရော်ဖက်ရှင်နယ် ဓာတ်ပုံဆရာများက ဓာတ်ပုံများ ရိုက်ယူမည်ဖြစ်ပြီး ကျောင်းသားများ၏ အထက်တန်းကျောင်းတွင် ဒီပလိုမာလက်မှတ်များ ထုတ်ယူနိုင်သည့်အချိန်တွင် ဘွဲ့ယူသူများအား ဓာတ်ပုံများကို အခမဲ့ ပေးအပ်သွားမည်ဖြစ်သည်။

(အခမ်းအနားပြီးဆုံးချိန်တွင်) ဓမ္မတေးသီဆိုမှုအတွက်, KCPS ဝန်ထမ်းများနှင့် ဆရာများက စီနီယာတန်းများကို ဦးဆောင်ပြီး 51st Street ရှိရာ တောင်ကုန်းများပေါ်သို့ တက်ရောက်ကြမည်ဖြစ်သည်။ ၂၀၂၃ အတန်း အဆောက်အအုံမှ ထွက်ခွာပြီးနောက်၊ ဧည့်သည်များအနေဖြင့် ၎င်းတို့၏ ဘွဲ့ယူသူများနှင့် တွေ့ဆုံနိုင်ပါသည်။ လုံခြုံရေးနှင့် ပွဲကျင်းပရာနေရာမှ ဝန်ထမ်းများက ပွဲနေရာအား ချက်ချင်း ရှင်းလင်းပေးမည်ဖြစ်သည်။ ပွဲကျင်းပရာနေရာ၏ အပြင်ဘက်တွင် ဓာတ်ပုံများ လွတ်လပ်စွာရိုက်ကူးနိုင်သော်လည်း UMKC ဝန်ထမ်းများသည် နောက်ထပ်အခမ်းအနားအတွက် ပြင်ဆင်နေကြမည်ကို သတိပြုပေးပါ။

ကျွန်ုပ်တို့၏ မိသားစုများနှင့်ကျောင်းသားများအတွက် ဘေးကင်းလုံခြုံပြီး ပျော်ရွှင်ဖွယ်ကောင်းသော အခမ်းအနားတစ်ခုဖြစ်စေရန် ကျွန်ုပ်တို့ အာမခံချက်ပေးလိုပါသည်။ အထက်ပါအချက်အလက်များကို ဖတ်ရှုသုံးသပ်ရန် အချိန်ပေးသည့်အတွက် ကျေးဇူးတင်ပါသည်။ သင့်တွင် နောက်ထပ်မေးမြန်းစရာများရှိပါက သင့်အဆောက်အအုံ၏ စီနီယာတန်း ကမကထပြုသူကို ဆက်သွယ်ပါ။

ကျေးဇူးတင်ပါသည်။